# איליין בניס

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
איליין, מתוך סיינפלד

איליין מרי בניס, היא דמות דמיונית בסדרת הטלויזיה סיינפלד אשר מגולמת על-ידי ג'וליה לואי-דרייפוס.

כמו ג'רי, רוב חייה של איליין נעים סביב הנסיונות לארגן מערכות יחסים עם גברים מושכים, למרות שחלק ממערכות היחסים שלה החזיקו מעמד יותר משל ג'רי. בן-הזוג המפורסם ביותר שלה, ממנו היא נפרדה ואליו היא חזרה פעמים רבות, הוא דייוויד פאדי (גולם על-ידי פטריק וורברטון).

היא הועסקה בעבודות אצל "Pendant Publishing", הקטלוג של ג' פיטרמן, ובתור העוזרת האישית של מר פיט, איש מפורסם ועשיר.

דמותה של איליין נוצרה על-ידי שילוב של מכרות רבות של הכותבים, כאשר הדומיננטיות שבהן הן קרול לייפר, האקסית של ג'רי סיינפלד בחיים האמיתיים, ומוניקה ייטס, האקסית של לארי דייוויד.

בסדרה, ג'רי ואיליין יצאו למשך תקופה ואז "נפרדו". הפרידה, מבחינת ציר הזמן, נערכה בדיוק לפני הפרק הראשון, והם נשארים ידידים לאורך כל הסדרה (מלבד פרק מסוים אחד, "העסקה", בו הם חוזרים להיות ביחד ונפרדים מיד אחר כך).

איליין למדה באוניברסיטת טאפטס ועבדה ככותבת-עורכת. איליין משמשת לעתים קרובות בתור קורבן של הנסיבות, נסיבות אשר מופיעות בדמות חברים לא טובים מספיק או דרישות בלתי-הגיוניות מצד מעסיקיה. היא בדרך-כלל אדישה לבעיותיהם של אחרים, אלא אם כן הן נוגעות לה באופן ישיר. היא יכולה להיות אכזרית בצורה מפתיעה, ונדמה כי היא, בתוך תוכה, מרגישה מרירות לגבי המצב בו החיים שלה נמצאים (בפרק אחד, בשיחה לגבי מה הייתה רוצה להיות כשתהיה גדולה, איליין אמרה שהיא לא זוכרת, "אבל זה לא היה זה." היא גם זורקת, בצורה אקראית, הערות לגבי כך שהיא צריכה למצוא חברים חדשים.).

## [עריכה] משפחתה

שלא כמו אצל ג'רי וג'ורג', משפחתה של איליין לעולם לא תפסה חלק נרחב בסדרה. אביה, הסופר אלטון בניס (דמות המבוססת על הסופר ריצ'רד יאטס), מופיע בפרק The Jacket, וקרובת משפחה שלה - הולי, מופיעה בפרק The Wink. בפרק זה מתייחסים לסבתא מימה, שהורישה להולי את סט המפיות המיוחד.

## [עריכה] השכלה

שלא כמו שאר הדמויות, היא אינה במקור מניו יורק. היא גדלה בפרבר מפואר בבולטימור שבמרילנד, ארצות הברית. בפרק The Letter, היא מתגלה כאוהדת שרופה של קבוצת הבייסבול של בולטימור כאשר היא יושבת עם כובע של הקבוצה בתוך יציע הכבוד של הניו יורק יאנקיז.

היא המשכילה ביותר מבין קבוצת החברים בסדרה, ומחשיבה את עצמה כהכי אינטלגנטית מביניהם, בעלת IQ של 151 ולמדה את לימודי ההסמכה שלה באוניברסיטת טאפטס.

## [עריכה] תעסוקה

איליין היא הדמות היחידה שעבדה בעבודות מסודרות לאורך כל מהלך הסדרה. עבדה בעיקר כעורכת או כותבת.

במשך חמשת העונות הראשונות, היא עובדת בחברת הוצאה לאור עם הבוס שלה - מר' ליפמן, שם שימשה כעורכת משנה עד שסיכלה את האפשרות של מיזוג עם חברה אחרת בגלל צירוף מקרים מטופש, ופוטרה כתוצאה מפשיטת רגל של החברה.

בעונה השישית היא עובדת כעוזרת האישית של אדם אמיד ומוזר -מר' פיט, עד שלבסוף היא פוגשת את ג' פיטרמן ברחוב ונעשית עורכת של "קטלוג ג' פיטרמן", שם עבדה לאורך כל יתר התוכנית.

פעם אחת פוטרה מעבודתה אצל פיטרמן לאחר שהשמיעה בוז כלפי הסרט "הפצוע האנגלי". היא הורשתה לחזור לעבודה רק לאחר שהסכימה לנסוע ולגור יחד עם פיטרמן במערה במדבר הטוניסאי למשך זמן מסוים.

## [עריכה] מערכות יחסים

לאיליין היו חברים רבים, רובם לא החזיקו יותר מפרק או שניים. אחד מהמעטים שלו היו הופעות חוזרות הוא דייוויד פאדי, חבר קשה תפיסה.

כמו אצל ג'רי, מערכות היחסים של איליין הסתיימו בעקבות סיבות רדודות ושטחיות.

באחד הפרקים מצאה את עצמה איליין במחסור של אמצעי מניעה ספוגיים והרהרה האם גבר מסוים שווה את הבזבוז של ספוג אחד מתוך המלאי המצומצם שלה.

## [עריכה] אופי

לרוב, איליין היא קורבן של הגורל לאורך הסדרה. היא לעתים קרובות נתפסת אל תוך המזימות של חבריה הקרובים, נכנסת לעימותים עם בני זוגה הלקויים או מסתבכת עם בקשותיהם המוזרות של מעסיקיה.

פרקים רבים נגמרים בכך שאיליין הורסת משהו למישהו (The Soup Nazi). עם התקדמות התוכנית היא נעשית יותר צינית וחריפת לשון.

## [עריכה] שמות בדויים

כמו הדמויות האחרות, גם איליין משתמשת בשמות בדויים במטרה להוציא את עצמה מתוך סיטואציות לא נעימות. שמה הבדוי של איליין היה סוזי, לאחר שחבר לעבודה קרא לה כך בטעות. איליין נתנה לטעות הזאת להמשיך הלאה, כך שטענות כלפי איליין הפכו להיות טענות כלפי סוזי. סוזי "נהרגה" לאחר שהמצב עם החבר לעבודה נעשה מסובך מדי.

במהלך הפרק The Pick, איליין מקבלת את הכינוי "ניפ" מעמיתיה לעבודה, זאת לאחר שבטעות שלחה כרטיס ברכה עם תמונה שלה, בה אחת הפיטמות שלה חשופה.

## [עריכה] רגעים קלאסיים

- מסרבת להוריד את הכובע של קבוצת הבייסבול של באלטימור בעוד היא יושבת ביציע הכבוד של הניו יורד יאנקיז. (The Letter)
- צוחקת בפראות במהלך רסיטל של חברתו הפסנתרנית של ג'ורג'. זאת לאחר שג'רי הניח מתקן סוכריות PEZ על ברכיה. (The Pez Dispenser)
- רוקדת בצורה משונה ביותר במהלך מסיבה של ג' פיטרמן. (The Little Kicks)
- לאחר שלקחה מנת יתר של משככי כאבים, מבצעת חיקוי של סטאנלי קוואסקי מתוך חשמלית ושמה תשוקה - "סטלה!!!". (The Pen)
- לאחר שהודיעו לה כי חבר שלה נפצע בתאונת דרכים, עצרה לקנות סוכריות בקיוסק במקום לרוץ לבקר אותו, דבר שגרם לפרידה שלהם. מאוחר יותר בפרק, היא לא מצליחה להעביר מסר חשוב לבוס שלה מפני שהפה שלה מלא בסוכריות, דבר שגורם לפשיטת רגל של החברה בה עבדה. (The Opposite)

## [עריכה] קישורים חיצוניים

- אתר מעריצים בלתי רשמי

הדמויות בסיינפלד

ג'רי סיינפלד | ג'ורג' קוסטנזה | קוזמו קריימר | איליין בניס | דמויות משנה

מקור: http://he.wikipedia.org../../../%D7%90/%D7%99/%D7%9C/%D7%90%D7%99%D7%9C%D7%99%D7%99%D7%9F_%D7%91%D7%A0%D7%99%D7%A1.html

קטגוריה: דמויות סיינפלד

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English